JohanHeinsen/ENO huggingface dataset:
Viborger Samler, 1837-11-23
Kiel, den 14de Novbr. Paa en Forestilling fra Staden Kiels Raad- og Borgerskab af 3die October angaaende Toldvæsenets Anholdelse af Varer, der inden Stadens Grændser transporteres fra Huus til Huus, har det kongelige Generaltoldkammer- og Commerce-Collegium under 4de November svaret, at der allerede den 30te Septbr. er til Toldofficianterne i Kiel udstedt de fornødne Jnstructioner til at afskaffe slige Anholdelser. Dette Hensyn paa den kielske Handels stands Klager, vil glæde alle slesvig-holsteenske Stæder, da de nu kunne vente en retfærdig Beskyttelse mod alle slige Overtrædelser af Under toldbetiente. For Staden Tønder er der endnu ikke truffet Valg af nogen Deputeret, skjøndt det allerede var i Begyndelsen af d. A., at den Deputerede, Diggreve Nissen, aftakkede og Suppleanten efter Valget resignerede.
Viborger Samler, 1837-11-23
Under 10de f. M. er der meddeelt Peder Nielsen af Broegaard i Thim Sogn under Ringkjøbing Amt som Eier af tre i bemeldte Sogn værende Broer, imod at holde disse i forsvarlig Stand, Bevilling til for Passagen over samme at oppebære følgende Broepenge: 1) af en Kareth, Chaise, Phaeton eller deslige 6 s. 2) af en beslagen Vogn . . 3) af en ordinair Bondevogn . . . . . . 2 – 4) af en Ridende . Dog skulle alle de, som passere i Kongereiser eller reise i Embedsforretninger, saa og Eieren af Thimgaardens Hovedparcel, og alle de, som, for at komme til deres Jorder eller hjembringe sammes Afgrøde, maae passere Broerne, være fritagne for at erlægge Passagepenge. –
Viborger Samler, 1837-11-23
Under 21de f. M. er der ligeledes meddeelt den nuværende Eier af Liisberg Bro i Aarhuus Amt, W. J. A. Lewerkhuusen af Aarhuus, Confirmation paa en af Kong Frederik den Tredie under 2de Juni 1661 allernaadigst meddeelt og senest under 4de December 1810 allernaadigst confirmeret Bevilling til at maatte til bemeldte Broes Vedligeholdelse oppebære Havre af Hasle og Vester-Lisberg Herreders Beboere, imod at han holder Broen vedbørlig vedlige og saaledes at den ommeldte Tilladelse bortfalder, naar det almindelige Veivæsen avancerer saavidt med det nye Landeveis-Arbeide, at Broen af Jngenieur-Corpset overtages til Ombygning.
Viborger Samler, 1837-11-23
AVERTISSEMENTS. De af Salling Herreders Beboere, som endnu ikke have erlagt det til afvigte Mortensdag forfaldne Broe Byg til Skive Broer, for indeværende Aar, bedes behageligst at berigtige saadant inden 6te December d. A. Skive, den 14de November 1837. P. L. Dige. Forøvet Tyveri.
Viborger Samler, 1837-11-23
Sidstafvigte Mandag Nat er fra Undertegnede bortstjaalen 2de Sølv Lommeuhre. Det Ene, en Eenkasset, er kjendelig deraf, at paa samme er en blaae emailleret Skive, og det Andet, et Tokasset, er af de saakaldte smaae Londons uhre. – De der kunde give nogen Oplysning om disse, loves en god Doceur af Høiberg Priig, 22de Novb. 1837. Jens Peder Sørensen.
Viborger Samler, 1837-11-25
No. 144. 65 Aargang. alene privilegerede Kongelig allernaadigst Damler. Viborger Danmark og Hertugdømmene. Forsendes med Brevposten i 25 November 1837. Løverdagen den Redigeret af E. Nerenst, trykt og forlagt af N. P. Dons.
Viborger Samler, 1837-11-25
Udenlandske Efterretninger. Storbritannien og Jrland. Den 15de Novbr. Kl. 2 Efterm. fandt Parlamentets Aabning ved en kongelig Commission Sted; denne bestod af Greven af Duncannon, Marquis Landsdowne, Marquis Connyngham og Grev Mulgrave. Kl. 2 1/2 indtog Lordcantsleren sit Sæde paa Uldsækken i Overhuset og sagde, at da Dronningen ikke selv havde kunne være tilstede, havde hun overdraget Aabningen af Parlamentets Huse til en Commission. Efterat Mr. Ley, Underhusets Oversecretair, med flere af dettes Medlemmer, var ankommen, forelæstes Jndkaldelsespatentet, og Lordcantsleren erklærede, at Dronningen, efter begge Huses Constituering, vilde indfinde sig i Person, og angive Aarsagerne til Parlamentets Sammenkaldelse. J Forveien var det nødvendigt, at Underhusets Medlemmer valgte en Taler og derfor forføiede sig tilbage til deres Huus, for den næste Dag at modtage den kongl. Bekræftelse. Herpaa trak Underhusets Medlemmer sig tilbage; et Antal Peers toges i Eed og Huset gjournerede sig. - Underhusets Medlemmer forsamlede sig fra Kl. 1 til lidt over 2. Efterat den til Overhuset afsendte Deputation var vendt tilbage, foreslog Hr. Shaw Lefevre, understøttet af Hr. Strutt (begge erklærede Reformere) Hr. Abercrombys Gjenudvælgelse til Taler. Sir Ro bers Peel erklærede, ingen Jndvending herimod at ville gjøre, og Hr. Abercromby valgtes eenstemmigen til Taler. Han aflagde sin Taksigelse til Huset og dette gjourneredes af Lord John Russell til den næste Dag. Denne og den paafølgende Dag hengik med at tage Medlemmerne i Eed.
Viborger Samler, 1837-11-25
Frankrig. Gouvernementet har bekjendtgjort en Depesche og tvende Breve fra MarschalVallee. Hæren med alle Saarede, Syge og hele Beleiringsequipagen er den 3die d. M. kommen tilbage til Bong; hverken Mennesker eller Bagage bleve tilbage. En tilstrækkelig Garnison efterlodes i Constantine, og forsynedes for 6 Maaneder. Mellempositionerne ved Merdiez-Ammar, Guelma, Remasja og Drean ere ligeledes besatte. Araberne havde paa ny opslaaet deres Telte i de siden Marschen til Constantine forladte Douars. Hjorderne ere vendte tilbage til de Dale, de Franske droge igjennem, og overalt viste Jndvaanerne sig velsindede. Hertugen af Remours og Prindsen af Joinville ere i bedste Velbefindende ankomne til Bona. - Sidi Muhammed, en Søn af Scheik el Beled, var udnævnt til Kadi og 31 Araberstammer havde knyttet Handelsforbindelser, med de Franske. Scheichen Farhaet Ben-Sagiet, Achmeds Fiende, er den 27de Octbr. indtruffen til Constantine og modtagen med den høieste Forekommenhed af Marschallen; han lovede, strax at ville bryde op, for at forfølge Achmed. Denne havde efter Constantines Erobring trukket sig tilbage til sin Leir med 1000 Ryttere; men ved Efterretningen om den almindeligt agtede Sidi Muhammeds Udnævnelse til Kadi havde ogsaa disse sidste Tropper forladt ham paa 200 Md. nær. Marschallen anseer Provindsen for erobret og pacificeret; kun indskjærper han især at virke paa Jndvaanerne gjennem arabiske Overhoveder, der blive satte over Scheikerne, og kun ved fortjente Leiligheder, at straffe Stammerne, men da ogsaa at straffe eftertrykkeligt, for paa eengang at vise sig stærk og retfærdig. - Marschallen (hans Udnævnelse hertil synes han endnu ikke at have kjendt ved Depeschens Afgang) erklærer at ville reorganisere Tjenestegrenene i Provindsen Bona og derpaa udbede sig Tilladelse til at vende tilbage til Frankrig, for at restaurere sin af Strabadserne haardt angrebne Sundhed. Han har til Constantine under Escorte af et Regiment afsendt en Afdeling Muulæsler bepakkede med Lægemidler, Sukker og Caffe. – General Perregaur er paa sin Over reise til Frankrig død af sit Saar. – flere Vælgere af det andet Arrondissement agte i London at lade slaae en Medaille med et Emblem af Julithronen paa den ene Side med Overskrivt: Le acut, Stabli par la grace de M. Laffitte, (Den 7de Aug. – Kongens Thronbestigelse – fremkaldt ved Hr. Laffittes Naade) og paa den anden Side Hr. Laffittes Brystbillede med de Ord: Mr. Lafsit te, non Depute an 1837 par la grace du 7 nont. (Hr. Laffitte, ved den 7de Aug. Naade, ei valgt til Deputeret i 1837.) Jmidlertid synes det afgjort, at Hr. Laffitte vil blive valgt i Lanion, hvor den paa to Steder valgte General Thiard har resigneret.
Viborger Samler, 1837-11-25
Spanien. En Telegraphdepesche fra Bayonne af 13de Novbr. beretter, at Espartero den 10de er rykket ind i Pamplona med 23 Batailloner og 11 Escadroner. "Man forsikkrer - hedder det ordret i denne Depesche – for at statuere det samme Exempel paa Soldateropstanden i denne Stad, som i Miranda. Troligere er det, at hans Hensigt især har været at dække den temmelig haardt trængte Stad mod Carlisterne. - Af de 27 sidstudnævnte Senatorer ere 17 eller 18 offentlige Embedsmænd, hvilket har gjort et høist ugunstigt Jndtryk. Folkestemningen var slet i Madrid, man havde ventet en Opstand den 7de, der dog udeblev. – J Amurio, hvor Don Carlos opholder sig, er udbrudt et Slags Emente; energiske Protestationer have tvunget ham til at sætte den fængslede General Villareal i Frihed.
Viborger Samler, 1837-11-25
Blandet. Nylig til Paris ankomne Reisende skildre Kongen af Hollands Sundhedstilstand som høist betænkelig. – Fra Hannover skrives under 10de Novbr., at man i de næste Dage ventede den Proclamation, der skulde indkalde Stænderne af 1819. – The Morning-Chronicle melder fra Constantinopel under 18de Octbr., at Storherren har givet befaling til at lade den i Unaade faldne Pertew Pascha og hans Broder strangulere.
Viborger Samler, 1837-11-25
Jndenlandske Efterretninger. Ved allerhøieste Reskript af 2den Mai d. A. har Hs. Majestæt Kongen allernaadigst bevilget, at Geheimeconferentsraad samt Præsident i den Slesvig=Holsteen=Lauenborgske Overappellationsret, Friherre Brockdorffs yngste Søn, Conrad Friederich Gottlieb, hvis Adoption af Kammerherre Klosterprovst Grev Ahlefeldt til Asche berg og dennes afdøde Hustrue allernaadigst er confirmeret maa optages i den danske Grevestand under Navn af Grev Brockdorff Ahlefeldt, samt forene sit eget Vaaben med det grevelige Ahlefeldtske Vaaben, hvorom under 18de Octbr. sidstl. det fornødne Patent gjennem Lehns-Secretariatet er udfærdiget.
Viborger Samler, 1837-11-25
Kbhavnspostens Redacteur er d. 18de ds. bleven communiceret Cancelliets Skrivelse af 16de ved Modtagelsen af nedenstaaende attesterede Gjenpart: Gjenpart.
Viborger Samler, 1837-11-25
Efterat have modtaget den af Kbhavns Politiret under 15de de afgivne Erklæring over det af Redacteuren af Bladet Kjøbenhavnsposten, Cand. juris J. F. Giødwad til Cancelliet indgivne Andragende, hvori han besværer sig over den under 10de de, hos ham anstillede Huusundersøgelse i Anledning af et i bemeldte Blads No. 309 for indeværende Aar indrykket Stykke "Afskrift af Kjøbenhavns Toldinspections Skrivelse af 27de April 1837 til det kgl. General-Toldkammer og Commerce-Collegium, skulde Collegiet tjenstligst melde til Bekjendtgjørelse for Candidat Giødwad, at, da det Decret, hvorefter den paaklagede Huusundersøgelse er foretagen, i Medhold af Rescript 27de April 1813 og 22de Aug. 1815, er afsagt af Politiretsassessor Drewsen, findes den af ham paaberaabte § 6 i Plac. 4de April 1809 her uanvendelig, og at Collegiet derfor ikke kan indlade sig paa hans Andragende. Det kongelige danske Cancelli den 16de Novbr. 1837. Stemann. Ørsted. Lange. Hansen. Bentsen. Wilse.
Viborger Samler, 1837-11-25
Politiretten i Kjøbenhavn. Gjenpartens Rigtighed bekræfter. M. Lund, Fuldmægtig.
Viborger Samler, 1837-11-25
Cancelliet har saaledes erkjendt Sagen for en Retssag, følgelig afviist den fra sig som Collegiesag, og naturligviis ikke indladt sig paa Spørgsmaalet om Huusvisitationens Lovlighed eller Ulovlighed som henhørende under Domstolene. Den til Sagens Appel fornødne Act er den 18de de, begjært af Politiretten. (Kbhp.)J "Folkebladet har Prof. Schouw med vant Besindighed sagt sin Mening om den hos Kjøbenhavnspostens Redacteur anstillede Huusundersøgelse. Han gjør først opmærksom paa, at Redacteuren - efter hans Skjøn - ved en Andens utilladelige Handling var kommen i Besiddelse af det omtalte Manuskript (en Afskrift af en Klage, der var stillet af Kollegger mod en Kollega, ikke f. Ex. af en formeentlig forurettet Borger mod en Øvrighedsperson) og burde derfor ikke have optaget det, selv om et vigtigt Gode kunde fremmes, thi Hensigten helliger ikke Middelet." Jkke destomindre, formener Prof. Schouw, ere de Følger, denne AfskriftsOptagelse i Kjøbenhavnsposten har havt, vistnok af den Natur, at man ikke kunde have ventet dem. Huusundersøgelser for grovere Forbrydelser. maae kunne finde Sted, selv hos den, der maa antages kun at være fjernere deelagtig i samme, men selv her maae slige Jndgreb i den borgerlige Frihed anvendes saa sparsomt som muligt. Som Sagen nu staaer, formenes, at det i høieste Maade er at ønske, at Cancelliet, ifølge Hr. Giødwads Andragende, vil henvise Sagen. til Afgjørelse ved Høiesteret; thi blev Sagen afgjort ved en Øvrigheds Resolution, saa vilde et Spørgsmaal, der angaaer Borgernes vigtigste Rettigheder, unddrages fra den Afgjørelse af Domstolene, som med Rette den danske Borger har kjær og er stolt af. Det maa endeligen interessere alle Borgere, det hele Folk, at Spørgsmaalet om den omhandlede Visitations Lovlighed afgjøres af Landets øverste Domstoel, thi man vil da erfare, hvorvidt Grændserne for Politiets Myndighed i denne Henseende gaae. Skulde Høiesteret tilsidesætte den afsagte Kjendelse, da vil den Uvished hæves, hvori Borgerne nu maae svæve i Henseende til een af deres vigtigste Borgerrettigheder, skulde derimod Kjendelsen blive stadfæstet, da vil der være skjellig Grund til at foranledige, at en Forandring foretages i Lovgivningen, hvorved denne, uden at berøve det Offentlige Leilighed til at faae Forbrydelser opdagede, sikkrer Borgeren en af hans naturligste og vigtigste Rettigheder: Huusfreden. (Hemp. Av.)
Viborger Samler, 1837-11-25
Angaaende Hr. Giødwads Forestillinger til Cancelliet i Anledning af den foranstaltede Huusundersøgelse, bemærker Helsingøers Efterretninger: "Hvorvidt Besværingen selv er grundet eller ikke, derom driste vi os ikke til at yttre her nogen Mening, men tillade os blot at ønske, at, eftersom Sagen nu engang er bleven offentlig, og den alt ved sin Sjeldenhed vækker Sensation, ogsaa de Grunde, der formeentligen forsvare den brugte Fremfærd, maatte vorde publicerede. En saadan Offentliggjørelse tør Man maaskee vente sig i Kollegialtidenden."
Viborger Samler, 1837-11-25
For Viinhandler H. P. Hansens Boe i Kjøbenhavn afholdes den 13de Decbr. førstk. Auction over 650 Oxh. div. røde og hvide Vine, 80 Oxh. gl. Cognac, Armagnac og Barcelona Brændeviin m. m. samt 10,000 Flasker gl. Portviin, gl. Madeira, Champagne, gl. Rom, Arrak o. s. v.
Viborger Samler, 1837-11-25
J Commissionstidenden søge 2 Urtekræmmer svende, "For Nød fra Dør at vende, om Vinter-Arbeide ved Brændeskjæren og om 2 Medhjælpere, der ligeledes maa være Urtekræmmersvende med bedste Characteer. - En Musiklærer tilbyder, dHrr. Skomagere Underviisning paa Pianoforte for Skotøi.
Viborger Samler, 1837-11-25
Paa Brødrene Prices Moerskabstheater paa Kjøbenhavns Vesterbro gjør en ny comisk Tryllepantomme af Chr. Lehmann: "Reisen til Ægypten, eller Tryllemøllen, hvor de gamle Piger blive malede unge," overordentlig Lykke, ei blot ved comiske Scener, men især ved en af Hr. Lehmann malet fortræffelig Decoration, der i et heelt Qvarteer vedbliver at forandre sig for Tilskuernes Øine, og frembyder de skjønneste Afvexlinger.
Viborger Samler, 1837-11-25
Et Par Corporationer i Jtzehoe (die Kammereiburger und die Achtmanner) skulle, efter Jtzehoer Wochenblatt, i en allerunderdanigst Supplik til Kongen, have andraget paa, at Hs. Majestæt vilde behage, snarest muligt og senest til den forventede næste Sammenkaldelse af Stænderne, at offentliggjøre en Oversigt over Finantsernes Tilstand, og at denne, saameget muligt, maatte gaae i en saadan Detail, at man deraf kunde see, ikke alene hvad Hertugdømmerne yde til Statsindtægterne, men ogsaa hvad der af disse igjen kommer dem tilgode. Den sidste Deel af Andragendet motiveres ved den Omstændighed, at man venter en ny Toldanordning for Hertugdømmerne og anseer det for billigt, at det større Tilskud, som disse formeentlig ville komme til at yde til Statsindtægten, ogsaa igjen maa komme dem alene tilgode.
Viborger Samler, 1837-11-25
J de bekjendtgjorte ledige Kirkesanger- og Skolelærer-Embeders Jndtægtsposter under Ribe Stift findes, foruden Korn, Rugbrød, Ost, Æg &c.
Viborger Samler, 1837-11-25
endnu en bestemt Jndtægt af Faarelaar, hvis Antal er høist forskjelligt, Kirkesangeren i Wellinge faaer saaledes 18, medens den i Bølling Sogn maa nøies med 4 Faarelaar.
Viborger Samler, 1837-11-25
Odense, 21de Novbr. Her i Egnen drive Tyvene i denne Tid deres Jagt efter spiselige Varer, saasom Smør, Flesk, Kalve, Lam og Gjæs, levende og slagtede. En fattig Haandværksmand blev her idag grebet, ifærd med at plukke 9 Gjæs, som vare dræbte og ranede ud af Stien i en Gaard i Svenstrup, Steenløse Sogn. Hos en anden Mand er stiaalet 12 Slagtede Gjæs og en Fjerding Smør o. s. v. o. s. v. (Hemp. Av.) Fra Aalborg skrives: Hr. S. Salomonsen fra Kjøbenhavn, som har erhvervet kongelig Bevilling til overalt i de danske Provindsers Stæder at give Underviisning i at tage Maal til og at tilskjære Fruentimmerklæder efter den arithmetiske Methode, opholder sig for Tiden her. Til de mange Attester, han fra andre Kjøbstæder har medbragt om Hensigtsmæssigheden og Letheden i denne Methode, har han ogsaa her, hos ikke faa Damer, erhvervet lignende Vidnesbyrd, efterat de have benyttet hans Underviisning. Det er derfor at formode at flere ville drage Fordeel aff den, forinden hans Afreise. – (Hr. Salomonsen er for nærværende Tid heri Viborg.)
Viborger Samler, 1837-11-25
Paa Classelotteriets 2den Trækningsdag er Lot toet atter den begunstigede Part; af de større Gevinster ere nemlig tilfaldne dette: den høieste Gevinst, 50,000 Rbd., paa Amb. 93249, 4000 Rbd., 2 Gevinster paa 2000 Rbd. og 6 paa 1000 Rbd. Forøvrigt kom 10,000 Rbd. og 1000 Rbd. til Flensborg, 2000 Rbd. til Oldesloe, 1000 Rbd. til Slesvig, 1000 Rbd. til Husum, 1000 Rbd. til Frederikssund og 5 Gevinster, ligeledes paa 1000 Rbd., til Kbhavn. - Af de mindre Gevinster kom 500 Rbd. til Aarhuus, 200 Rbd. til Horsens og 200 Rbd. til Aalborg; forøvrigt overstige de saa øvrige Gevinster, som ere komne til Jylland, ikke 100 Rbd. Til Holstebroe kom 50 Rbd. paa Amben 32302 og her til Viborg ligeledes 50 Rbd. paa Amben 21-117. - De udtrukne Bagtal, som hver give en Gevinst af 30 Rbd., ere følgende: Ved Tallotteriets 1327de Trækning i Altona, den 21de Novbr., udkom følgende Nummere:
Viborger Samler, 1837-11-25
Kjøbenhavns Børs-Cours, den 21de Novembr. Hamborg 2 M. - a vista 200. Species 202. Obligationer (uden Renter) 81 ½ a 50. Nationalbank=Obligationer (af Laanet den 4de Febr. 1820) 102 a 102 1/2 Rbd. r. S. Disconto 4 pCent.
Viborger Samler, 1837-11-25
Copulerede i Viborg, den 23de Novbr. Kjøbmand Peter Støttrup og Jomfru Mette Marie Vendelin.
Viborger Samler, 1837-11-25
Paa 27de Søndag efter Trinitatis prædiker Hs. H. Hr. Stiftsprovst Ridder Schjødte i Domkirken. – J Søndresogns Kirke Hr. Pastor Ursin.
Viborger Samler, 1837-11-25
AVERTISSEMENTS. S. Salomonsen fra Kjøbenhavn, der med allernaadigst Tilladelse giver Underviisning i den, efter den ny opfundne Methode, arithmetiske Tilskæring, og Maaltagning af alle Slags Fruentimmerklæder, saasom: Kjoler, Kraver, Kaaber, Pelleriner &c. &c., hvortil den Lærende ikkun bruger 2 til 3 Timers Underviisning, tilbyder de ærede Damer sin fuldkomne Veiledning. De Ærede kunne gives Veiledning paa min Bopæl, eller hvor de bestemme det. Betalingen (der hjemme er 2 Rbd., ude 2 Rbd. 3 Mk. pro persona, dog billigere naar flere melde sig) erlægges kun da, naar Vedkommende er overbeviist om Methodens Hensigtsmæssighed. Flere skriftlige Beviser for Samme af dem, som allerede ere blevne underviste i Aarhuus, Randers og Aalborg kunne forevises.
Viborger Samler, 1837-11-25
De arithmetiske Tilskærings-Tabeller overlades Vedkommende for samme Betaling. Min Bopæl er hos Hattemager L. Gustavisen i Mikkelsgade, og mit Ophold bliver her kun til Mandag.
Viborger Samler, 1837-11-25
Tirsdagen den 28de d. M., Kl. 11 Formiddag, bliver paa Viborg Raadhuus afholdt Auction over Korntiende vederlaget til Viborg Bispestol pro 1837 af Vorde, Fiskbek, Løvel og Pederstrup Sogne, 5 Tdr. 3 Skpr. 3 Fdkr. Rug og 52 Tdr. 5 Skpr. 2 1/2 Fdkr. Havre. Viborg, den 15de Fiends Nørlyng Herredscontoir. F. Eberlin. November 1837.
Viborger Samler, 1837-11-25
Jfølge Vedkommendes Begjæring bliver afholdt Auction paa denne Byes Skibsbrygge, Onsdagen den 25de Dennes, om Eftermiddagen Kl. 2, over circa 330 Tylt Brædder fra 3 til 9 Alen lange, imod 4 Maaneders Credit. Brædderne ere forinden Auctionen til Eftersyn paa Auctionsstedet. Randers, den 21de Novbr. 1837. A. L. Reiersen.
Viborger Samler, 1837-11-25
Mandagen den 4de December førstkommende, bliver, efter Begjæring af Strandingscommissionair Jbsen af Thisted, som Commissionair for Capitain Russell, førende den paa Lild Strand indstrandede Brig "Welcome" af Plymouth, afholdt offentlig Auction om Formiddagen Kl. 9 hos Strandtoldbetjent Stilling i Bjergets Mølle over 50 Fade russisk Talg, og derefter ved Jens Rottbølls Pakhuus paa Lild Strand over circa 100 Sle tør og ubeskadiget, deels reen deels halvreen, St. Petersborg Hamp, Alt ilandbjerget fra fornævnte Skib, hvilket herved til Liebhaberes Efterretning bekjendtgjøres. Hann Herredernes Contoir paa Skjerpinggaard, den 18de November 1837. C. W. Qvistgaard.
Viborger Samler, 1837-11-25
Tirsdagen den 5te December førstkommende, om Formiddagen Kl. 9, bliver, efter Begjæring af Consul Nisson i Thisted, som Commissionair for Capitain Anders Olsen, førende den paa Lild Strand indstrandede Skonnert "Anders af Gothenborg, paa bemeldte Strand tæt vesten for Bulbjerg afholdt offentlig Auction over circa 80 Tylter Fyrreplanker af diverse Dimensioner, nemlig fra 3 til 7 Alen lange og 3 Tommer tykke, som fra Skibet ere ilandbjergede, samt over Skonnertens ligeledes ilandbjergede Jnventarium af staaende og løbende Redskaber, Seil, Ankere, Tougværk, Master, en Skibsbaad m. m. og det nær ved Landet liggende Skibsskrog; hvilket herved til Liebhaberes Efterretning bekjendtgjøres. Hann Herredernes Contoir paa Skjerpinggaard, den 18de November 1837. C. W. Qvistgaard.
Viborger Samler, 1837-11-25
Onsdagen den 6te December førstkommende og følgende Dag bliver, efter Begjæring, af Strandingscommissionair Jbsen i Thisted, som Commissionair for Capitain Avillar, førende den paa Kliim Strand indstrandede portugisiske Galease "Consincao Defencorat, afholdt offentlig Auction, der begynder hver Dags Formiddag Kl. 9, og foretages først ved Thorup strandgaard, og derefter paa Kliim Strand, over 38 større og mindre Foustager Portviin, et stort Parti havareret Puddersukker, en betydelig Deel Kork, samt en Deel Vald nødder og Løg, Alt ilandbjerget fra bemeldte Skib, saavelsom over Galeasens ligeledes ilandbjergede Jnventarium af staaende og løbende Redskaber, Seil, Ankere, Tougværk, Master, 2 Skibsbaade m. m. og det i Landingen liggende Skibsskrog; hvilket herved til Liebhaberes Efterretning bekjendtgjøres. Hann Herredernes Contoir paa Skjerpinggaard, den 18de November 1837. C. W. Qvistgaard.
Viborger Samler, 1837-11-25
Efter Reqvisition af Viborg Amtstue bliver Mandagen den 11te December førstkommende, Formiddag Kl. 10, paa Tingstedet heri Byen afholdet offentlig Auction over 60 Tdr. Rug 31 Tdr. Byg og 32 Tdr. Havre, Tiendekorn. til Viborg Bispestoel pro 1837 af Kleitrup, Østerbølle og Vesterbølle Sogne i Rinds Herred. Hvilket herved bekjendtgjøres. Hobroe, den 23de November 1837. Jansen.
Viborger Samler, 1837-11-28
No. 145. 65 Aargang. alene privilegerede Kongelig allernaadigst Samler. Viborger Danmark og Hertugdømmene. Forsendes med Brevposten i 28 November 1837. Tirsdagen den Redigeret af E. Nerenst, trykt og forlagt af A. P. Dons.